62022TJ0043_INF
Hotărârea Tribunalului (Camera a doua) din 21 decembrie 2022 –Sanrio/EUIPO – Miroglio Fashion (SANRIO CHARACTERS)
(Cauza T‑43/22) (
1
)
„Marcă a Uniunii Europene – Procedură de opoziție – Cerere de înregistrare a mărcii Uniunii Europene verbale SANRIO CHARACTERS – Marca Uniunii Europene verbală anterioară CARACTÈRE – Motiv relativ de refuz – Lipsa unui risc de confuzie – Articolul 8 alineatul (1) litera (b) din Regulamentul (CE) nr. 207/2009 [devenit articolul 8 alineatul (1) litera (b) din Regulamentul (UE) 2017/1001]”
1.
Marcă a Uniunii Europene – Definiția și dobândirea mărcii Uniunii Europene – Motive relative de refuz – Opoziție a titularului unei mărci anterioare identice sau similare înregistrate pentru produse sau servicii identice sau similare – Risc de confuzie cu marca anterioară – Mărcile verbale SANRIO CHARACTERS și CARACTÈRE
[Regulamentul nr. 207/2009 al Consiliului, art. 8 alin. (1) lit. (b)]
(a se vedea punctele 44-47, 61, 62, 69 și 75-78)
2.
Marcă a Uniunii Europene – Definiția și dobândirea mărcii Uniunii Europene – Motive relative de refuz – Opoziție a titularului unei mărci anterioare identice sau similare înregistrate pentru produse sau servicii identice sau similare – Risc de confuzie cu marca anterioară – Similitudine între mărcile vizate – Aprecierea caracterului distinctiv al unui element care compune o marcă
[Regulamentul nr. 207/2009 al Consiliului, art. 8 alin. (1) lit. (b)]
(a se vedea punctele 52-56)
3.
Marcă a Uniunii Europene – Definiția și dobândirea mărcii Uniunii Europene – Motive relative de refuz – Opoziție a titularului unei mărci anterioare identice sau similare înregistrate pentru produse sau servicii identice sau similare – Risc de confuzie cu marca anterioară – Caracter distinctiv intrinsec normal al mărcii anterioare – Semne cu grad redus de similitudine pe plan vizual și fonetic – Excludere
[Regulamentul nr. 207/2009 al Consiliului, art. 8 alin. (1) lit. (b)]
(a se vedea punctele 85-89)
Dispozitivul
1)
Anulează Decizia Camerei a doua de recurs a Oficiului Uniunii Europene pentru Proprietate Intelectuală (EUIPO) din 16 noiembrie 2021 (cauza R 2460/2020-2) în măsura în care privește:
–
„servicii[le] de comerț cu ridicata și cu amănuntul și de vânzare prin corespondență cu privire la vânzarea de saci, portmonee și portofele; servicii[le] de comerț cu ridicata și cu amănuntul și de vânzare prin corespondență cu privire la vânzarea de articole de încălțăminte și articole pentru acoperirea capului; servicii[le] de comerț cu ridicata și cu amănuntul și de vânzare prin corespondență cu privire la vânzarea de articole de sport”, din clasa 35 în sensul Aranjamentului de la Nisa privind clasificarea internațională a produselor și serviciilor în vederea înregistrării mărcilor din 15 iunie 1957, cu revizuirile și modificările ulterioare;
–
„aparate[le] și echipamente[le] de salvare; dispozitive[le] pentru protecția împotriva accidentelor; măști[le] pentru scafandri; ochelari[i] de sport; căști[le] de protecție pentru sport; măști[le] de protecție; tampoane[le] de urechi pentru scufundări; tampoane[le] de urechi pentru înot”, din clasa 9.
2)
Respinge în rest acțiunea.
3)
Sanrio Co. Ltd și EUIPO suportă propriile cheltuieli de judecată.
(
1
)	JO C 119, 14.3.2022.